मधुबनीः- मुख्यमंत्री नीतीश कुमार की आगामी 16 जनवरी स चार दिवसीय सेवा यात्रा के जोरदार प्रशासनिक आ राजनीतिक तैयारि शुरू भ गेल अछि। एक ओर पूरा प्रशासन मुख्यमंत्री के सेवा यात्रा के सफल बनावाई में जुटल अछि त ओतय दोसर दिस पूरा जद यू अहि सेवा यात्रा के ऐतिहासिक बनावै में दिन राति लागल अछि। प्राप्त जानकारी के मुताबिक मुख्यमंत्री के प्रस्तावित सेवा यात्रा 16 जनवरी स शुरू होयत। हुनक कार्यक्रम के अंतिम रूप देल जा रहल अछि। लेकिन जानकारी अछि कि ओ 18 जनवरी क जिला मुख्यालय में जनता दरबार आ 19 जनवरी क जयनगर में जनसभा के संबोधित करता। डीआरडीए भवन के आकर्षक ढंग स रंगाई-पोताई कैल जा रहल अछि । एतय ओ अधिकारि सबहक संग बैठक क योजना सब के समीक्षा करता। खुटौना स प्राप्त जानकारी के मुताबिक मुख्यमंत्री खुटौना प्रखंड के एकहत्था गांव सेहो जेता। अहि के मद्देनजर सालो स जर्जर बेलदारी-एकम्मा भाया एकहत्था सड़क के निर्माण युद्धस्तर पर चली रहल अछि। वृहस्पति दिन विधान पार्षद विनोद कुमार सिंह,जिलाधिकारी संजीव हंस, एसपी सौरभ कुमार, डीडीसी ओपी राय,फुलपरास एसडीओ अरूण कुमार सिंह स्थानीय जनप्रतिनिधियों के साथ गांव स्थित कब्रिस्तान के घेराबंदी, मध्य विद्यालय तक के संपर्क पथ, तालाब की तरफ स सुरक्षा दीवार, बृक्षारोपण आदि विषय पर विचार-विमर्श केला। आरडब्ल्यू डी 2 के सहायक अभियंता जीतेन्द्र कुमार सिंह, सीओ आदित्य कुमार दास आ बीडीओ शिवचंद्र कुमार के उक्त कार्य ससमय पूरा करै के निर्देश देल गेल। स्थानीय मदरसा रहमानिया में हैलीपैड के निर्माण के अंतिम रूप देल गेल। झंझारपुर स प्राप्त जानकारी के मुताबिक जिलाधिकारी संजीव हंस आ एसपी सौरभ कुमार तमुरिया स्थित एक हेचरी के निरीक्षण सेहो कलैंन। भ सकैत अछि कि अपन यात्रा के दौरान मुख्यमंत्री हेचरी देखै लेल तमुरिया सेहो जेता। तमुरिया रमौली उच्च विद्यालय में सेहो हैलीपैड बनवाई के बात कहल जा रहल अछि। डीएम व एसपी मखाना प्रोसेसिंग सेन्टर आ राईस मिल आदि के निरीक्षण केलैनी।
 जिलाधिकारी संजीव हंस कहलैनी कि एकहत्था में सारी सुविधा स युक्त हाईस्कूल के निर्माण होयत । अहि के ल क जिलाधिकारी संजीव हंस विधान पार्षद विनोद कुमार सिंह, जदयू के पूर्व जिलाध्यक्ष सत्येन्द्र कामत, पार्टी के नेता वशिष्ठ मंडल, रजीक अहमद के संग ईदगाह स सटल गुलजार बाग मैदान के निरीक्षण कलैंन। ओ सीओ के हाईस्कूल निर्माण हेतु मैदान के उत्तर दिस स चार एकड़ भूमि के सीमांकन के आदेश देलैन। डीएम के अहि घोषणा स आस-पास के गांव में प्रसन्न्ता देखल जा रहल अछि। 